UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til EUROPA-PARLAMENTETS OG RÅDETS FORORDNING om fødevarehygiejne ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2000/0178 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til EUROPA-PARLAMENTETS OG RÅDETS FORORDNING om fødevarehygiejne

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Baggrund

Kommissionens vedtagelse af forslaget [1] // 14.07.2000

[1] EFT C 365 E af 19.12.2000, s. 43.

Udtalelse fra Det Europæiske Økonomiske og Sociale Udvalg [2] // 28.03.2001

[2] EFT C 155 af 155 af 29.5.2001, s. 39.

Europa-Parlamentets udtalelse ved førstebehandlingen [3] // 15.05.2002

[3] EFT C 180 E af 31.7.2003, s. 267.

Vedtagelse af det ændrede forslag // 27.01.2003

Politisk enighed i Rådet // 27.06.2002

Vedtagelse af den fælles holdning [4] // 27.10.2003

[4] EFT C 48 E af 24.2.2004, s. 1.

Vedtagelse af Parlamentets indstilling ved andenbehandlingen // 30.03.2004

3. Formålet med forslaget

Dette er første forslag i en pakke bestående af fem forslag. Det fastsætter hygiejnebestemmelserne for alle fødevarer.

4. Kommissionens udtalelse om Parlamentets ændringsforslag

Europa-Parlamentet fik med Rådets godkendelse forelagt en kompromispakke med ændringer.

De ændringsforslag, Parlamentet har vedtaget, afspejler det kompromis, Parlamentet og Rådet er nået til enighed om, og Kommissionen kan acceptere kompromiset.

Kompromispakken indeholder følgende ændringsforslag:

*Ændringsforslag 7 er en redaktionel ændring, der følger af vedtagelsen af ændringsforslag 11.

*Ændringsforslag 10 tilføjer en definition af "primærproduktion". Der er tale om en nyttig tilføjelse til forordningen.

*Ændringsforslag 11 er en primært redaktionel ændring, der har til formål at gøre det klarere, hvilke ansvarsområder fødevarevirksomhedslederne har.

*Ændringsforslag 12 ændrer en betragtning, således at medlemsstaterne opfordres til at fremme gennemførelsen af HACCP-principperne i primærproduktionsleddet. Da der ikke er tale en bindende bestemmelser, kan ændringsforslaget accepteres.

*Ændringsforslag 13 er ligeledes en redaktionel ændring, der beskriver Kommissionens muligheder for at ændre bilagene via komitéproceduren. Ændringsforslaget kan accepteres, da det ikke berører Kommissionens beføjelser.

*Ændringsforslag 14 er en redaktionel ændring vedrørende komitéproceduren, hvorved det bliver muligt at give dispensationer i forhold til forordningens bilag. Ændringsforslaget kan accepteres, da det ikke berører Kommissionens beføjelser.

*Ændringsforslag 15 en redaktionel ændring vedrørende en teknisk bestemmelse i bilaget. Det berører ikke formålet med Kommissionens forslag.

5. Konklusion

I henhold til EF-traktatens artikel 250, stk. 2, ændrer Kommissionen sit forslag som angivet.